Det var et føleligt nederlag, Classen her led, og det søgtes gjort endnu føleligere ved forsøg på at lade Gjethuset genopstå som kanonstøberi, men det blev ved forsøgene herpå, og efter nogle års forløb stod Classen på ny i fuldt arbejde med store statsleverancer. I [[Christian 7.]]s første regeringstid vekslede strømningerne hurtigt, ja modsatte indflydelser kunne på én gang gøre sig gældende, og således skete det da, at Classen, samtidig med at den nedsatte kommission arbejdede imod ham, benådedes med at få rang med [[generalmajor]]er.<ref>[https://runeberg.org/dbl/3/0600.html Nyrop (1889), s. 598f]</ref> Fra nu af var hans karriere stadig og uafbrudt stigende og blev herved i denne så urolige tid et særsyn. Hvor hyppigt og voldsomt personer og systemer end skiftede, og hvor allieret Classen end havde været med de faldne magthavere, stod han og Frederiksværk stadig lige højt og lige sikkert. Han støttede sig afgjort en tid til [[A.G. Moltke]], og under [[Johann Friedrich Struensee]]s regimente deltog han i hoffets larmende forlystelser, ligesom han mærkeligt begunstigedes ved støbningen af nogle store [[Mortér|metalmorterer]], der skulle bruges ved et påtænkt tog mod [[dei]]en af [[Algier]], men desuagtet stod han også højt hos [[Ove Høegh-Guldberg]]. [[1774]] fik han en [[fingerring]] med indskriften "Fortjent" og [[1775]] titel af generalmajor, samme år blev han [[Dannebrogordenen|ridder (storkors) af Dannebrog]] og endelig i [[1783]] [[ekscellence]].<ref name="DBL 599">[https://runeberg.org/dbl/3/0601.html Nyrop (1889), s. 599]</ref>
Titler Samfund Historie Erhvervsliv Organisationer